Document ID: 32007D0808

DEĊIŻJONI TAL-KUNSILL 2007/808/PESK
tas-6 ta’ Diċembru 2007
li temenda d-Deċiżjoni 2006/807/PESK dwar il-Missjoni tal-Pulizija ta’ l-Unjoni Ewropea għat-Territorji Palestinjani
IL-KUNSILL TA' L-UNJONI EWROPEA,
Waqt li jikkunsidra l-Azzjoni Konġunta tal-Kunsill 2005/797/PESK ta' l-14 ta' Novembru 2005 dwar il-Missjoni tal-Pulizija ta’ l-Unjoni Ewropea għat-Territorji Palestinjani (1), u b'mod partikolari l-Artikolu 14(2) tagħha, flimkien mat-tieni inċiż ta' l-Artikolu 23(2) tat-Trattat dwar l-Unjoni Ewropea,
Billi:
(1)
Fl-14 ta' Novembru 2005 l-Kunsill adotta l-Azzjoni Konġunta 2005/797/PESK dwar il-Missjoni tal-Pulizija ta’ l-Unjoni Ewropea għat-Territorji Palestinjani għal perijodu ta' 3 snin. Il-fażi operazzjonali tal-Missjoni bdiet fl-1 ta' Jannar 2006.
(2)
Fl-20 ta' Novembru 2006, il-Kunsill adotta d-Deċiżjoni 2006/807/PESK (2) li stabbilixxiet li l-baġit maħsub biex ikopri n-nefqa relatata mal-missjoni mill-1 ta' Jannar 2007 sal-31 ta' Diċembru 2007 kellu jkun ta' EUR 2 800 000.
(3)
Dan il-baġit għandu jkopri wkoll in-nefqa relatata mal-missjoni mill-1 ta' Jannar 2007 sad-29 ta' Frar 2008,
IDDEĊIEDA KIF GEJ:
Artikolu 1
L-Artikolu 1 tad-Deċiżjoni 2006/807/PESK għandu jinbidel b’dan li ġej:
“Artikolu 1
1. Il-baġit finali maħsub biex ikopri n-nefqa relatata mal-missjoni mill-1 ta' Jannar 2007 sad-29 ta' Frar 2008 għandu jkun ta' EUR 2 800 000.
2. Il-baġit ta' l-EUPOL COPPS għall-perijodu mill-1 ta' Marzu 2008 sal-31 ta' Diċembru 2008 għandu jiġi deċiż mill-Kunsill qabel id-29 ta' Frar 2008.”.
Artikolu 2
Din id-Deċiżjoni għandha tidħol fis-seħħ fid-data ta' l-adozzjoni tagħha.
Artikolu 3
Din id-Deċiżjoni għandha tiġi pubblikata fil-Ġurnal Uffiċjali ta’ l-Unjoni Ewropea.
Magħmula fi Brussell, 6 ta’ Diċembru 2007.

Labels: 18
2
15
5